CELEX: 32009R1047
Language: sl
Date: 2009-10-19 00:00:00
Title: Uredba Sveta (ES) št. 1047/2009 z dne 19. oktobra 2009 o spremembah Uredbe (ES) št. 1234/2007 o vzpostavitvi skupne ureditve kmetijskih trgov glede tržnih standardov za perutninsko meso

6.11.2009   
            
            
               SL
            
            
               Uradni list Evropske unije
            
            
               L 290/1
            
         
      UREDBA SVETA (ES) št. 1047/2009
   z dne 19. oktobra 2009
   o spremembah Uredbe (ES) št. 1234/2007 o vzpostavitvi skupne ureditve kmetijskih trgov glede tržnih standardov za perutninsko meso
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 37 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:
   
               (1)
            
            
               Uredba Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (2) določa nekatere tržne standarde za perutninsko meso.
            
         
               (2)
            
            
               Člen 116 Uredbe (ES) št. 1234/2007 določa, da trgovanje s proizvodi iz sektorja perutninskega mesa poteka v skladu z določbami iz Priloge XIV navedene uredbe.
            
         
               (3)
            
            
               Tržni standardi so bili oblikovani, da bi izboljšali kakovost perutninskega mesa in z njim povezanih informacij ter posledično olajšali prodajo takšnega mesa. Zlasti z Uredbo Sveta (EGS) št. 1906/90 z dne 26. junija 1990 o določenih tržnih standardih za perutnino (3), ki je začela učinkovati 1. julija 1991, je bila uvedena natančnejša opredelitev svežega perutninskega mesa kot v zakonodaji v zvezi z varnostjo živil. Izkušnje so pokazale, da je treba strogo načelo, na katerem ta opredelitev temelji, potrditi in celo bolj nedvoumno oblikovati.
            
         
               (4)
            
            
               Ob upoštevanju dejstva, da se perutninsko meso vedno bolj uživa v obliki pripravkov in proizvodov iz mesa, je treba področje uporabe tržnih standardov za perutninsko meso razširiti na pripravke in proizvode iz perutninskega mesa.
            
         
               (5)
            
            
               Poleg tega je treba v področje uporabe tržnih standardov vključiti perutninsko meso v slanici z oznako KN 0210 99 39.
            
         
               (6)
            
            
               Iz izkušenj je razvidno, da lahko v določenih primerih pripravki iz svežega perutninskega mesa zlahka nadomestijo sveže perutninsko meso, ko se ju da v prodajo potrošniku. Da bi se izognili izkrivljanju konkurence med svežim perutninskim mesom in pripravki iz svežega perutninskega mesa, je ustrezno razširiti načelo za opredelitev svežega perutninskega mesa na pripravke iz svežega perutninskega mesa.
            
         
               (7)
            
            
               V skladu z zakonodajo Skupnosti v zvezi z označevanjem živil označevanje in pogoji, pod katerimi se izvaja, ne smejo zavajati kupca, zlasti glede značilnosti živila ter narave, identitete, lastnosti, sestave, količine, roka trajanja, porekla ali izvora, načina proizvodnje ali pridobivanja.
            
         
               (8)
            
            
               Zamrznjeno ali hitro zamrznjeno perutninsko meso je treba prodajati v enakem stanju ali uporabiti v pripravkih, ki se tržijo v zamrznjenem ali hitro zamrznjenem stanju, ali v mesnih izdelkih.
            
         
               (9)
            
            
               Ker se razdelitev razreda A na A1 in A2 ter razdelitev zamrznjenega perutninskega mesa v kategorije po masi, določene z Uredbo (ES) št. 1234/2007, v praksi na splošno ne uporabljata in sta zato nekoristni, je treba te določbe zaradi poenostavitve črtati.
            
         
               (10)
            
            
               Uredbo (ES) št. 1234/2007 je zato treba spremeniti –
            
         SPREJEL NASLEDNJO UREDBO:
   Člen 1
   Priloga XIV k Uredbi (ES) št. 1234/2007 se spremeni v skladu s Prilogo k tej uredbi.
   Člen 2
   Ta uredba začne veljati sedmi dan po objavi v Uradnem listu Evropske unije.
   Ta uredba se uporablja od 1. maja 2010.
   
      Ta uredba je v celoti zavezujoča in se neposredno uporablja v vseh državah članicah.
      V Luxembourgu, 19. oktobra 2009
      
         
            Za Svet
         
         
            Predsednik
         
         E. ERLANDSSON
         
      
   
   
      (1)  Mnenje z dne 5. maja 2009 (še ni objavljeno v Uradnem listu).
   
      (2)  UL L 299, 16.11.2007, str. 1.
   
      (3)  UL L 173, 6.7.1990, str. 1.
   
      PRILOGA
      Del B Priloge XIV k Uredbi (ES) št. 1234/2007 se spremeni:
      
                  1.
               
               
                  odstavek 1 dela I se nadomesti z naslednjim:
                  
                              „1.
                           
                           
                              Brez poseganja v del C te priloge v zvezi z določbami o pridelavi in trgovanju z valilnimi jajci in piščanci domače perutnine se te določbe uporabljajo za trženje znotraj Skupnosti prek podjetij ali trgovanja, in sicer nekaterih vrst in predstavitev perutninskega mesa ter pripravkov in proizvodov iz perutninskega mesa ali drobovine naslednjih vrst, kakor je določeno v delu XX Priloge I:
                              
                                          —
                                       
                                       
                                          
                                             Gallus domesticus,
                                       
                                    
                                          —
                                       
                                       
                                          race,
                                       
                                    
                                          —
                                       
                                       
                                          gosi,
                                       
                                    
                                          —
                                       
                                       
                                          purani,
                                       
                                    
                                          —
                                       
                                       
                                          pegatke.
                                       
                                    Te določbe se uporabljajo tudi za perutninsko meso v slanici z oznako KN 0210 99 39 iz dela XXI Priloge I.“;
                           
                        
            
                  2.
               
               
                  del II se spremeni:
                  
                              (a)
                           
                           
                              točki 2 in 3 se nadomestita z naslednjim:
                              
                                          „2.
                                       
                                       
                                          ‚sveže perutninsko meso‘ pomeni perutninsko meso, ki ni otrdelo zaradi postopka hlajenja, preden je bilo hranjeno na temperaturi nad – 2 °C in pod 4 °C. Države članice lahko kljub temu določijo nekoliko različne temperaturne zahteve za krajši čas, potreben za razsek in ravnanje s svežim perutninskim mesom v maloprodajnih trgovinah ali obratih neposredno ob prodajnih mestih, kjer se razsek in ravnanje izvajata le za namene oskrbe potrošnikov neposredno na kraju samem;
                                       
                                    
                                          3.
                                       
                                       
                                          ‚zamrznjeno perutninsko meso‘ pomeni perutninsko meso, ki mora biti v okviru običajnega postopka zakola čim prej zamrznjeno in zmeraj hranjeno na temperaturi pod – 12 °C;“;
                                       
                                    
                        
                              (b)
                           
                           
                              dodajo se naslednje točke:
                              
                                          „5.
                                       
                                       
                                          ‚pripravek iz perutninskega mesa‘ pomeni perutninsko meso, vključno s perutninskim mesom, sesekljanim na koščke, ki so mu dodana druga živila, začimbe ali dodatki, ali je bilo obdelano s postopkom, ki ne spremeni notranje celične zgradbe mišičnih vlaken mesa;
                                       
                                    
                                          6.
                                       
                                       
                                          ‚pripravek iz svežega perutninskega mesa‘ pomeni pripravek iz perutninskega mesa, za katerega se uporabi sveže perutninsko meso. Države članice lahko kljub temu določijo nekoliko različne temperaturne zahteve v zvezi z najkrajšim obdobjem, ki je potrebno in kolikor je potrebno, da se olajša razsek in ravnanje v tovarni med proizvodnjo pripravkov iz svežega perutninskega mesa;
                                       
                                    
                                          7.
                                       
                                       
                                          ‚proizvod iz perutninskega mesa‘ pomeni mesni izdelek, kakor je opredeljen v točki 7.1 Priloge I k Uredbi (ES) št. 853/2004, za katerega se je uporabilo perutninsko meso.“;
                                       
                                    
                        
            
                  3.
               
               
                  del III se spremeni:
                  
                              (a)
                           
                           
                              v odstavku 1 se črta drugi pododstavek;
                           
                        
                              (b)
                           
                           
                              v odstavku 2 se uvodni stavek nadomesti z naslednjim:
                              „Perutninsko meso in pripravki iz perutninskega mesa se tržijo v enem izmed naslednjih stanj:“;
                           
                        
                              (c)
                           
                           
                              odstavek 3 se črta.